b'\n_START_ARTICLE_\nJohn Sholto Douglas, 9. markis af Queensberry\n_START_SECTION_\nQueensberryreglerne\n_START_PARAGRAPH_\nQueensberryreglerne eller Marquess of Queensberry rules er et regels\xc3\xa6t for boksning fra 1867 skrevet af John Graham Chambers og anbefalet af John Sholto Douglas, 9. markis af Queensberry. I disse regler omtales polstrede l\xc3\xa6derhandsker for f\xc3\xb8rste gang._NEWLINE_Queensberryreglerne ligger til grund for det nuv\xc3\xa6rende regels\xc3\xa6t inden for boksningen. De afl\xc3\xb8ste de hidtil g\xc3\xa6ldende regler for boksning (London Prize Ring Rules fra 1743).\n_START_SECTION_\nStridigheder med Oscar Wilde\n_START_PARAGRAPH_\nJohn Sholto Douglas opdagede, at den unge Alfred Douglas (1870 \xe2\x80\x93 1945), der var hans tredje\xc3\xa6ldste s\xc3\xb8n, havde et forhold til forfatteren Oscar Wilde. Dette medf\xc3\xb8rte et livslangt fjendskab mellem John Douglas og Oscar Wilde._NEWLINE_John Douglas sendte sit visitkort til fik Oscar Wilde med p\xc3\xa5skriften: "Til Oscar Wilde poserende somdomit (fejlstavning for sodomit)". Oscar Wilde anlagde injriesag mod John Douglas. Ved en retssag blev Oscar Wilde id\xc3\xb8mt f\xc3\xa6ngsel for homoseksuelle forhold.\n_START_SECTION_\nMedlem af Overhuset\n_START_PARAGRAPH_\nFra 1872 til 1880 var John Sholto Douglas, 9. markis af Queensberry indvalgt i det britiske overhus som \xc3\xa9n af den skotske adels 16 repr\xc3\xa6sentanter (representative peers).'